stanford-oval/wikipedia huggingface dataset:
Tauno Tuominen

Tauno Fritiof Tuominen (14. toukokuuta 1921 Tampere – 8. joulukuuta 1977 Helsinki) oli suomalainen kenraalimajuri, joka oli Pohjanmaan sotilasläänin komentaja vuosina 1975–1977.
Tuominen valmistui upseeriksi Kadettikoulusta vuonna 1943 ja yleisesikuntaupseeriksi Sotakorkeakoulusta vuonna 1952. Hän toimi opettajana Tykistökoulussa ja Sotakorkeakoulussa. Tuominen oli Suomen sotilasasiamiehenä Sveitsissä ja Italiassa vuosina 1966–1969, Pohjois-Karjalan Patteriston komentajana 1969–1970, Karjalan Tykistörykmentin komentajana 1971–1972, Pohjois-Suomen sotilasläänin esikuntapäällikkönä 1972–1973, pääesikunnan komento-osaston päällikkönä 1973–1974 ja puolustusministeriön sotilasasiainosaston päällikkönä 1974–1975. Hänet ylennettiin vuonna 1975 kenraalimajuriksi ja nimitettiin Pohjanmaan sotilasläänin komentajaksi, mistä tehtävästä hän erosi joulukuun alussa 1977, viikkoa ennen kuolemaansa.
Tuomisen veli oli kenraaliluutnantti Keijo Tuominen.
Kentauri (täsmennyssivu)

Kentauri voi viitata seuraaviin:
kentaurit, olentoja kreikkalaisessa mytologiassa
Kentauri, tähdistö
Kentaurit, Jupiterin ja Neptunuksen välillä kiertäviä pikkuplaneettoja joista osa luokitellaan myös komeetoiksi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kentauri”, voi hakea sivunnimihaulla, laajalla sivunnimihaulla tai tekstihaulla.
Thesan

Thesan kuvattuna etruskilaiseen peiliin.
Thesan on etruskien aamunkoiton jumalatar. Kreikkalaisten lähteiden mukaan häntä pidettiin myös synnytyksen jumalattarena. Thesan on lisäksi ennustamisen ja rakkauden jumalatar. Etruskien peilien selkämyksissä on usein jumalattaren kuva, jossa hänet kuvataan siivekkäänä olentona. Etruskit rinnastivat Thesanin kreikkalaisten aamunkoiton jumalattareen Eosiin.
Aiheesta muualla

Kuvia tai muita tiedostoja aiheesta Thesan Wikimedia Commonsissa
Kentaurin galaksijoukko

NGC 4696, joukon kirkkain galaksi
Kentaurin galaksijoukko on useiden satojen galaksien muodostama joukko Kentaurin tähdistössä noin 170 miljoonan valovuoden päässä Maasta. Joukko kuuluu Vesikäärmeen-Kentaurin superjoukkoon.
Joukko jakaantuu kahteen osaan, pääryhmään ja pienempään alaryhmään. Alaryhmän uskotaan olevan sulautumassa osaksi pääryhmää.
Thomas Mardal

| Thomas Mardal |
| --- | --- |

Henkilötiedot
Syntynyt: 16. huhtikuuta 1997 (ikä 27)
Kansalaisuus:  Norja
Uran tiedot
Laji:  moukarinheitto, painonheitto
Seura:  Gloppen
Kilpauran kesto:  2011-
Saavutukset
Ennätykset:  moukarinheitto 77,97 m (2023) kuulantyöntö 15,56 m (2020)  kiekonheitto 53,04 (2019)
Thomas Mardal (s. 16. huhtikuuta 1997) on norjalainen yleisurheilija, joka on kilpaillut kansainvälisesti mm. painonheitossa ja moukarinheitossa.
Thomas Mardal osallistui kansainvälisiin ikäluokkien mestaruuskisoihin. Ensimmäisen kerran hän osallistui nuorten EM-mestaruuskisoihin Ruotsin Eskilstunassa lajinaan kiekonheitto, mutta putosi karsinoissa. Seuraavana vuonna hän jäi alle 20-vuotiaiden MM-kisojen Bydgoszczissa eteni loppukilpailuun, mutta ei edennyt vielä kahdeksan parhaan joukkoon. Vuoden 2017 U23-EM-kisoissa Bydgoszczissa hän osallistui moukarinheittoon sijoittuen 10:ksi.
Mardal siirtyi vuonna 2017 opiskelijastipendillä Floridan yliopistoon Gainesvilleen. Siellä opiskellessaan hänestä tuli vuonna 2021 NCAA:n mestari niin moukarinheitossa kuin painonheitossa. Hän valmistui Floridan yliopistosta suorittaen Business Administration-tutkinnon vuonna 2022.
Miesten sarjassa Mardal edusti Norjaa vuoden 2022 MM-kisoissa Eugenessä jääden karsintoihin. Vuonna 2023 hän saavutti ensimäisen Norjan moukarinheiton mestaruuden voittaen 2020-luvun norjalaisen huippuheittäjän Eivind Henriksenin.
Mardalin isä on pituushyppääjänä tunnettu Ole Morten Mardal.
Kenttätyräkki

| Kenttätyräkki |
| --- | --- |
 Kukkiva kenttätyräkki.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Tyräkkikasvit Euphorbiaceae
Suku::  Tyräkit Euphorbia
Laji::  esula
Kaksiosainen nimi
 Euphorbia esula  L. 
Katso myös
   Kenttätyräkki Wikispeciesissä   Kenttätyräkki Commonsissa 
Infobox OKNimi-testi OK: 
Kenttätyräkki (Euphorbia esula) on monivuotinen, juurakollinen, ruohovartinen tyräkkikasvi. Laji on myrkyllinen kuten muutkin tyräkit.
Ulkonäkö

Juurakosta nousee pystyjä, joskus haarovia varsia. Suomessa varret ovat yleensä korkeintaan puolen metrin korkuisia. Varressa on runsaasti ruodittomia, pitkänomaisia, alle senttimetrin levyisiä, ehytlaitaisia lehtiä. Varret ja lehdet ovat kellanvihreitä ja kaljuja. Varren latvaan muodostuu sarjamainen kukinto, jossa on kuudesta yhdeksään haaraa. Latvakukinnon lisäksi alemmas varteen kasvaa usein pienempiä kukintohaaroja. Kukintohaarojen tyvellä on varsilehtiä leveämpiä ja keltaisempia, tyveltään herttamaisia tukilehtiä. Kukintohaarojen kärkeen muodostuu tyräkeille ominainen valekukka (cyathium). Siinä on alinna kaksi leveää, lähes puoliympyrän muotoista, kellertävää ylälehteä, niiden keskellä neljä mesiäislevyä, useita hyvin pieniä, kehättömiä, yksiheteisiä hedekukkia ja keskimmäisenä vihreä emikukka. Kenttätyräkillä mesiäislevyt ovat puolikuun muotoiset, ja niiden kärjissä on ulospäin suuntautuvat sarvimaiset ulokkeet. Mesiäislevyt ovat aluksi kellanvihreät, mutta muuttuvat vähitellen ruskeiksi. Emikukka sisältää vain kukkaperän päässä nuokkuvan emiön, jonka pallomaisesta sikiäimestä muodostuu pyöreähkö, kolmilohkoinen kotahedelmä. Kukinnan edistyessä jokaisen valekukan tyveltä kasvaa yleensä kaksi sivuhaaraa, joihin muodostuu samanlaiset valekukat. Kenttätyräkki voi risteytyä tarhatyräkin (Euphorbia cyparissias) kanssa.
Levinneisyys

Kenttätyräkin alkuperäinen esiintymisalue on ehkä sijainnut alueella, joka ulottuu itäisestä Keski-Euroopasta Kaspianmeren pohjoispuolitse Altaille. Siellä se esiintyy luontaisesti pensaikkoisilla aroilla ja joen rantojen hietikkojen kuivemmissa osissa. Nykyisin se on levinnyt lähes koko Eurooppaan, mutta on harvinaisempi kylmimmillä alueilla pohjoisessa, mereisimmillä rannikkoseuduilla lännessä ja välimerenkasvillisuuden alueella etelässä. Levinneisyysalue ulottuu hajanaisena läpi Siperian Koreaan ja Japaniin asti. Pohjois-Amerikassa kenttätyräkki on levinnyt 1800-luvun alun jälkeen läpi koko mantereen Yhdysvaltain pohjoisosassa ja Kanadan eteläosassa. Voimakkaan leviämisensä takia laji on luokiteltu yhdeksi sadasta haitallisimmasta vieraslajista.
Suomessa kenttätyräkki on vakiintunut, mutta ei kovin yleinen uustulokas. Ensimmäiset havainnot siitä eri puolilla Etelä-Suomea ovat 1800-luvun jälkipuoliskolta. Se kasvaa yleensä hiekkaperäisillä paikoilla ja melko avoimessa ympäristössä kuten ahoilla, pientareilla ja ratapenkereillä. Yleisin se on kaakossa, Savossa ja Karjalassa, ja harvinaisin Suomenselän länsipuolella. Pohjanmaalla esiintyminen painottuu satamakaupunkien ympäristöön. Pohjoisimmat havainnot ovat Rovaniemellä ja Kainuussa. Itä-Suomeen se on ilmeisesti levinnyt Venäjältä tuodun huonosti puhdistetun siemenviljan mukana, ja toisaalta kaskiviljely loi siellä sille sopivia kasvupaikkoja vielä 1800-luvulla. Muuten sen varhainen leviäminen Suomessa näyttää liittyneen rautateihin ja satamiin.
Aiheesta muualla

Kasviatlas 2022: Kenttätyräkin (Euphorbia esula) levinneisyys Suomessa.
Luontoportti: Kenttätyräkki (Euphorbia esula)
Pohjolan kasvien pauloissa: Euphorbia esula – kenttätyräkki
ITIS: Euphorbia esula (englanniksi)
United States Department of Agriculture (USDA): Euphorbia esula (englanniksi)
Flora of China: Euphorbia esula (englanniksi)
Kenttätyräkin kukinto.
Kijevo (Kroatia)

Pyhän Mikaelin kirkko Kijevossa.
Kijevon kunta sijaitsee Kroatiassa Dalmatian alueella Kninin kaupungista kaakkoon Šibenik-Kninin maakunnassa. Kylä on Dinaravuoren lähellä Cetinajoen rinteillä. Siellä asui 429 asukasta vuonna 2011. Serbit puhdistivat kylän etnisesti Kroatian sodassa 1991, koska silloin kylä oli kroaattisaareke serbialueen keskellä.
Aiheesta muualla

Kuvia tai muita tiedostoja aiheesta Kijevo Wikimedia Commonsissa
Kijevon kotisivut
Kijevo Visit Croatia -sivustolla[vanhentunut linkki]
Life Starts Now

| Life Starts Now Three Days Grace |
| --- | --- | --- |

Studioalbumin tiedot
 Äänitetty : maalis–elokuu 2009
 Julkaistu: 22. syyskuuta 2009
 Tuottaja(t): Howard Benson
 Tyylilaji: alternative metal
 Kesto: 43.33
 Levy-yhtiö: Jive
Listasijoitukset
  3.
Three Days Gracen muut julkaisut
| One-X 2006 | Life Starts Now 2009 | Transit of Venus 2012 |
Singlet albumilta Life Starts Now
 ”Break” Julkaistu: 1. syyskuuta 2009  ”The Good Life” Julkaistu: 9. helmikuuta 2010  ”World So Cold” Julkaistu: 3. elokuuta 2010  ”Lost in You” Julkaistu: 1. helmikuuta 2011
Life Starts Now on Three Days Grace -yhtyeen kolmas studioalbumi, joka julkaistiin 22. syyskuuta 2009. Albumin ensimmäinen single ”Break” julkaistiin 1. syyskuuta 2009 radiossa sekä yhtyeen virallisilla nettisivuilla.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Bitter Taste | 4.01 |  |  |  |  |  |  |  |
| 2. | Break | 3.13 |  |  |  |  |  |  |  |
| 3. | World So Cold | 4.03 |  |  |  |  |  |  |  |
| 4. | Lost in You | 3.53 |  |  |  |  |  |  |  |
| 5. | The Good Life | 2.53 |  |  |  |  |  |  |  |
| 6. | No More | 3.45 |  |  |  |  |  |  |  |
| 7. | Last to Know | 3.27 |  |  |  |  |  |  |  |
| 8. | Someone Who Cares | 4.52 |  |  |  |  |  |  |  |
| 9. | Bully | 3.39 |  |  |  |  |  |  |  |
| 10. | Without You | 3.34 |  |  |  |  |  |  |  |
| 11. | Goin' Down | 3.06 |  |  |  |  |  |  |  |
| 12. | Life Starts Now | 3.08 |  |  |  |  |  |  |  |
|  |  | 43.34 |  |  |  |  |  |  |  |
| Japanin julkaisu |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 13. | World So Cold (Piano versio)  | 4.20 |  |  |  |  |  |  |  |
| 14. | The Chain (Fleetwood Mac cover)  | 3.50 |  |  |  |  |  |  |  |
|  |  | 51.44 |  |  |  |  |  |  |  |
Kokoonpano

Adam Gontier – laulu, rytmikitara
Barry Stock – kitara
Brad Walst – basso, taustalaulut
Neil Sanderson – rummut, taustalaulut
Arvostelut

Allmusic:
Sputnikmusic:
Listasijoitukset

| Vuosi | Lista | Sijoitus |
| --- | --- | --- |
| 2009 | Billboard 200 | 3 |
| 2009 | Rock Albums | 2 |
| 2009 | Hard Rock Albums | 2 |
Kenji Honnami

| Henkilötiedot |
| --- | --- | --- |
Koko nimi: Kenji Honnami
Syntymäaika: 23. kesäkuuta 1964 (ikä 60)
Syntymäpaikka: Osaka, Japani
Kansalaisuus:  Japani
Pelipaikka: Maalivahti
Pituus: 186 cm
Seurat
| Vuodet | Seura | O (M) |
| 1986–1997 1997–2001 | Gamba Osaka Tokyo Verdy |  85 (0) |
Maajoukkue
| 1994 | Japani | 3 (0) |
 Seurajoukkueuran tilastot kattavat vain kansalliset sarjat.
Kenji Honnami (jap. 本並 健治, Honnami Kenji; s. 23. kesäkuuta 1964 Osaka) on japanilainen entinen jalkapalloilija.
Jalkapallomaajoukkue

Honnami debytoi Japanin maajoukkueessa toukokuussa 1994. Hän on pelannut kolme maaottelua.
Aiheesta muualla

National Football Teams
Karl Malden

| Karl Malden |
| --- | --- |
 Karl Malden noin 1950-luvulla.
Henkilötiedot
Koko nimi:  Mladen George Sekulović
Syntynyt: 22. maaliskuuta 1912 Chicago, Illinois
Kuollut: 1. heinäkuuta 2009 (97 vuotta) Brentwood, Kalifornia
Ammatti:  näyttelijä
Puoliso:  Mona Graham
Näyttelijä
Merkittävät roolit:  Harold 'Mitch' Mitchell Viettelyksen vaunu Father Barry Alaston satama Archie Lee Nukkevaimo Detective Lt. Mike Stone San Franciscon syke 
Aiheesta muualla
www.karlmalden.com
IMDb 
Elonet
Mladen George Sekulović eli Karl Malden (22. maaliskuuta 1912 Chicago, Illinois, Yhdysvallat – 1. heinäkuuta 2009 Brentwood, Kalifornia, Yhdysvallat) oli yhdysvaltalainen näyttelijä. Hän sai urallaan niin Oscar-, Emmy- kuin Golden Globe -palkinnonkin. Oscarilla hänet palkittiin roolistaan elokuvassa Viettelyksen vaunu (1951), minkä lisäksi hän sai Oscar-ehdokkuuden myös elokuvasta Alaston satama (1954). Molemmissa elokuvissa hän näytteli Marlon Brandon kanssa. Maldenilla oli merkittävä rooli myös elokuvassa Vihan riivaama, jossa hän näytteli niin ikään Brandon rinnalla.
Maidenin isä oli serbialainen Petar Sekulović (1886–1975) joka työskenteli terästyöläisenä ja maitomiehenä, ja hänen äitinsä Minnie o.s. Sebera (1892-1995) oli tšekkiläinen ompelija ja näyttelijä. Sekulović-suvun tausta on Podosojessa  Bilećan lähistöllä, Bosnia ja Hertsegovinassa. Malden  puhui äidinkielenään serbiaa aina päiväkoti-ikäiseksi asti.  Hän säilytti serbian kielen taitonsa kuolemaansa asti .
Teini-ikäisenä Maiden liittyi Serbian ortodoksisen kirkon karađorđe-kirkkokuoroon.
Mladen George Sekulović vaihtoi nimensä vuonna 1934 Karl Maldeniksi. Karl oli hänen isoisänsä etunimi  . Hänen ensimmäinen elokuvansa oli vuonna 1940 ilmestynyt Intohimojen sylissä. Yhdysvaltojen liityttyä toiseen maailmansotaan vuonna 1941 Malden palveli Yhdysvaltain armeijan ilmavoimissa.
Malden teki viimeisen roolinsa vuonna 2000 televisiosarjassa West Wing.
Malden meni 18. joulukuuta 1938 naimisiin Mona Grahamin kanssa, ja heillä oli Hollywoodin pisimpään jatkunut avioliitto ja Hollywoodin pisin avioliitto yleensäkin (71-vuotinen avioliitto oli myös Charles Lanella ja Ruth Covell Lanella). Maldenilla on kaksi lasta, molemmat tyttäriä.
Filmografia

Ase kädessä (The Gunfighter, 1950)
Okinawa (Halls of Montezuma, 1950)
Missä jalkakäytävä loppuu (Where the sidewalk ends, 1950)
Viettelyksen vaunu (A  Streetcar Named Desire, 1951)
Tehtävä Triestessä (Diplomatic Courier, 1952)
Vastavakoilu iskee (Operation Secret, 1952)
Syntinen Ruby (Ruby Gentry, 1952)
Minä tunnustan (I Confess, 1953)
Kovat otteet (Take the High Ground!, 1953)
Alaston satama (On the Waterfront, 1954)
Phantom of the Rue Morgue (1954)
Nukkevaimo (Baby Doll, 1956)
Pommittaja B-52 (Bombers B-52, 1957)
Hirsipuu (The Hanging Tree, 1959)
Vihan riivaama (One-Eyed Jacks, 1960)
Pollyanna – iloinen tyttö (Pollyanna, 1960)
Unohtumaton kesä (Parrish, 1961)
Kaikki pettää (All Fall Down, 1962)
Alcatrazin vanki (Birdman of Alcatraz, 1962)
Gypsy – striptease-kuningatar (Gypsy, 1962)
Cheyenne (Cheyenne Autumn, 1964)
Kuka makaa haudassani? (Dead Ringer, 1964)
Täyskäsi Kid (The Cincinnati Kid, 1965)
Jämerät kullankaivajat (Th Adventures of Bullwhip Griffin, 1966)
Matt Helm ristitulessa (Murderers' Row, 1966)
Kostaja Nevada Smith (Nevada Smith, 1966)
Miljardin dollarin aivot (Billion Dollar Brain, 1967)
Hotelli (Hotel, 1967)
Blue – hiljainen taistelija (Blue, 1968)
Panssarikenraali Patton (Patton, 1969)
Hiipivä kauhu (Il Gatto a nove code, 1971)
Lännen miehet Ross ja Frank (Wild Rovers, 1971)
Kosto Mafialle (Un Verano para matar, 1972)
Meren urhoja (Captains Courageous, 1977)
Meteori (Meteor, 1979)
Uusi puhallus (The Sting II, 1983)
Amerikkalainen unelma (Suton, 1983)
Murha vai painajainen (Fatal Vision, 1984)
Hullu (Nuts, 1987)
Achille Lauron kaappaus (The Hijacking of the Achille Lauro, 1989)
Aiheesta muualla

Kuvia tai muita tiedostoja aiheesta Karl Malden Wikimedia Commonsissa
Karl Maldenin muistokirjoitus Helsingin Sanomissa
Karl Malden Internet Movie Databasessa. (englanniksi)
Karl Malden Elonetissä.
Karl Malden NNDB:ssä
Eva Marie Saint ja Karl Malden elokuvassa Alaston satama (1954).
Keith Gillespie

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Keith Robert Gillespie
Syntymäaika: 18. helmikuuta 1975 (ikä 49)
Syntymäpaikka: Larne, Pohjois-Irlanti
Pelipaikka: oikea laita
Pituus: 178 cm
Junioriseurat
: St Andrews FC
: Manchester United
Seurat
| Vuodet | Seura | O | (M) |
| 1993–1995 | Manchester United | 9 | (1) |
| 1993 | → Wigan Athletic (laina) | 8 | (4) |
| 1995–1998 | Newcastle United | 113 | (11) |
| 1998–2003 | Blackburn Rovers | 115 | (6) |
| 2000–2001 | → Wigan Athletic (laina) | 5 | (0) |
| 2003–2005 | Leicester City | 42 | (2) |
| 2005–2009 | Sheffield United | 97 | (4) |
| 2008 | → Charlton Athletic (laina) | 6 | (0) |
| 2009 | Bradford City | 3 | (0) |
| 2009–2010 | Glentoran | 33 | (2) |
| 2010 | Darlington | 3 | (0) |
| 2011–2013 | Longford Town | 51 | (1) |
| Yhteensä | Yhteensä | 495 | (31) |
Maajoukkue
| 1994 | Pohjois-Irlanti U21 | 1 | (0) |
| 1994–2008 | Pohjois-Irlanti | 86 | (2) |
 Seurajoukkueuran tilastot kattavat vain kansalliset sarjat, päivitetty 8. tammikuuta 2022.
Keith Gillespie (s. 18. helmikuuta 1975 Larne, Pohjois-Irlanti) on  pohjoisirlantilainen ammattilaisuransa lopettanut jalkapalloilija. Hänen pelipaikkansa oli pääasiassa oikea keskikenttä. Hän kuului legendaariseen Manchester Unitedin 1992 FA Youth Cupin voittaneeseen joukkueeseen, josta kasvoi huomattavan paljon maajoukkuetason jalkapalloilijoita. Hän ei kuitenkaan saanut lyötyä itseään läpi valioliigatasolla Unitedissa ja siirtyikin Newcastle Unitediin jossa pelasi kausilla 1995-98 113 ottelua. Newcastlesta hän siirtyi Blackburn Roversiin kausiksi 1998-2003 ja pelasi siellä 115 ottelua. Kauden 2003–2004 Gillespie pelasi Leicester Cityssa ja muutaman Valioliigan taukovuoden jälkeen hän pelasi Sheffield Unitedissa vielä kaudella 2006–2007.
Valioliigassa pelatessaan Gillespie osallistui yhteensä 238 otteluun, joissa hän teki yhteensä 17 maalia ja hänen maalintekotarkkuutensa oli 43 % ja poikittaissyöttöjen tarkkuus 26 %.
Pohjois-Irlannin maajoukkueessa hän debytoi 7. syyskuuta 1994 ja sen jälkeen hän on edustanut maataan 86 maaottelussa ja tehnyt kaksi maalia.
Gillespie lopetti uransa vuonna 2013 pelattuaan tätä ennen kahden kauden ajan Irlannin 1. divisioonaan kuuluvassa Longford Town -joukkueessa. Lopetuspäätöksensä jälkeen Gillespie palasi kuitenkin pelikentille vuonna 2020, kun mielenterveyttä tukeva FC Mindwell -joukkue perustettiin. FC Mindwell on ensimmäinen Pohjois-Irlannin joukkue, jonka tarkoitus on auttaa mielenterveysongelmista kärsiviä ihmisiä. Joukkue pelaa Mid-Ulster -liigan 3. divisioonassa.
Gillespie myönsi omaelämänkerrassaan vuonna 2013 olevansa peliaddikti ja menettäneensä sen vuoksi yli 7 miljoonaa puntaa. Hänet julistettiin henkilökohtaiseen konkurssiin vuonna 2010.
Tauno Vainio

Tauno Emil Vainio (9. joulukuuta 1910 Vehkalahti – 21. joulukuuta 1986) oli suomalainen pesäpalloilija.
Tauno Tane Vainio voitti pesäpallossa suojeluskuntajärjestön mestaruuden 1934 ja oli nostamassa Kotkan Innon joukkuetta SM-sarjaan 1935. Itä-Länsi-otteluun Vainio osallistui 1932, 1934 ja 1935. Vainio voitti myös piirinmestaruuksia pesäpallon lisäksi yleisurheilussa. Vainio toimi myös Innon toiminnanjohtajana 1940 -50 -luvun vaihteessa.
Tauno Vainion veljet Hannu ja Pauli olivat myös Itä-Länsi -tason pesäpalloilijoita.
Saavutukset > Pelaajana

3 Itä-Länsi-ottelua: 1932, 1934, 1935
These Are the Days of Our Lives

| ”These Are the Days of Our Lives” Queen |
| --- | --- | --- |

Singlen tiedot
 Albumilta: Innuendo
 Julkaistu: 9. joulukuuta 1991
 Tuottaja(t): Queen ja David Richards
 Tyylilaji: rock
 Kesto: 04.13
 Levy-yhtiö: Parlophone (Eurooppa) Hollywood Records (USA)
Muut kannet
 Toisen painoksen kansikuva
Queenin muut singlet
| ”I Can’t Live with You” 1991 | ”These Are the Days of Our Lives” 1991 | ”The Show Must Go On” 1991 |
Queenin muut singlet
| ”Stone Cold Crazy” 1991 | ”These Are the Days of Our Lives” 1991 | ”Ride the Wild Wind” 1992 |
These Are the Days of Our Lives on Queen-yhtyeen kappale vuoden 1991 Innuendo-albumilta. Se julkaistiin myös singlenä 9. joulukuuta 1991. Singlen toisena A-puolena oli uudelleen julkaistu Bohemian Rhapsody. Kappaleen sävellys ja sanoitus on pääosin Roger Taylorin käsialaa.
Kappaleeseen tehty musiikkivideo oli viimeinen, jossa esiintyi marraskuussa 1991 kuollut laulaja Freddie Mercury. These Are the Days of Our Lives voitti Brit Awardsin "Vuoden 1991 paras single" -palkinnon.
Kappaleet > Ensimmäinen painos > Kasetti

These Are the Days of Our Lives – 4.10
Bijou – 3.36
Kappaleet > Toinen painos > CD, CT, 7"

Bohemian Rhapsody – 6.00
These Are the Days of Our Lives – 4.15
Tilapäinen valiokunta

Tilapäinen valiokunta on kunnanvaltuuston asettama tilapäinen toimielin, joka perustetaan erityisen asian käsittelyä varten.
Kuntalaissa säädetään, että tilapäinen valiokunta valmistelee luottamushenkilöiden erottamista koskevan asian tai kunnanjohtajan erottamista taikka toisiin tehtäviin siirtämistä koskevan asian. Tilapäinen valiokunta voidaan myös asettaa hallinnon tarkastamista ja lausunnon antamista varten.
Jos kunnanhallitusta ei saada päätösvaltaiseksi jäsenten ja varajäsenten esteellisyyksistä johtuen, on valtuuston asetettava tilapäinen valiokunta hoitamaan niitä asioita, joita kunnanhallitus ei pysty päättämään esteellisyyksien vuoksi.
Tilapäisen valiokunnan asettamisesta päättää kunnanvaltuusto kunnanhallituksen esityksestä tai kun neljäsosa valtuutetuista sitä aloitteessa vaatii. Tilapäisen valiokunnan jäsenten on oltava valtuutettuja tai varavaltuutettuja. Tilapäisen valiokunnan toimikausi loppuu, kun asian käsittely päättyy kunnassa.
Klavdijevo-Tarasove

| Klavdijevo-Tarasove (Клавдієво-Тарасове) |
| --- | --- |
 lippu:  vaakuna
 Kiovan alue Ukrainassa, alla kaupungin sijainti alueella
 Klavdijevo-Tarasove
 Koordinaatit: 50.5841°N, 30.0095°E 
Valtio:  Ukraina
Alue:  Kiovan alue
Piiri:  Butšan piiri
Väkiluku (2021):  5 019
Aikavyöhyke:  UTC+2
 – Kesäaika:  UTC+3
Postinumero:  07850—07851
Suuntanumero(t):  +380 4577
Infobox OKVirheellinen NIMI-arvo: 
Klavdijevo-Tarasove (ukr. Клавдієво-Тарасове) on kaupunkityyppinen taajama Ukrainan Kiovan alueella. Klavdijevo-Tarasove on osa Butšan piiriä. Vuoden 2021 alussa Klavdijevo-Tarasoven taajamassa arvioitiin asuvan 5 019 henkeä.
Kasper Hjulmand

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 9. huhtikuuta 1972 (ikä 52)
Syntymäpaikka: Aalborg, Tanska
Seura
Seura:  Tanska
Tehtävä: päävalmentaja
Seurat
| Vuodet | Seura | O | (M) |
| 1987–1991 |  Randers Freja |  |  |
| 1992–1994 |  Herlev IF |  |  |
| 1995–1998 |  B.93 |  |  |
Valmennusura
1998–2003:  Lyngby U18
2003–2005:  Lyngby II
2006–2008:  Lyngby
2008–2011:  Nordsjælland (apuv.)
2011–2014:  Nordsjælland
2014–2015:  FSV Mainz
2016–2019:  Nordsjælland
2020–:  Tanska

Kasper Hjulmand (s. 9. huhtikuuta 1972) on tanskalainen jalkapallovalmentaja ja entinen jalkapalloilija. Kesästä 2020 Hjulmand toimii Tanskan jalkapallomaajoukkueen päävalmentajana.